**การสังเคราะห์ข้อเสนอแนะเชิงนโยบาย**

**จากสภาวิชาการ สภาคณาจารย์และข้าราชการ คณะกรรมการส่งเสริมกิจการมหาวิทยาลัย**

**และคณะกรรมการบริหารมหาวิทยาลัย**

------------------------------------------------------------

กองนโยบายและแผนได้ทำการสังเคราะห์ข้อเสนอแนะเชิงนโยบายจากสภาวิชาการ สภาคณาจารย์และข้าราชการ คณะกรรมการส่งเสริมกิจการมหาวิทยาลัย และคณะกรรมการบริหารมหาวิทยาลัย ดังกล่าว โดยนำแนวคิดเกี่ยวกับ การจัดระบบอุดมศึกษาใหม่ (New Higher Education System) ตามแผนอุดมศึกษาระยะยาว 20 ปี (พ.ศ.2561 – 2580) มากำหนดเป็นกรอบในการสังเคราะห์ในครั้งนี้ ซึ่งแนวคิดดังกล่าวมีสมมติฐานว่า “ถ้าระบบอุดมศึกษามีความเหมาะสม มีประสิทธิภาพ ไม่ว่าความต้องการในการพัฒนาประเทศจะเปลี่ยนแปลงไปอย่างไรก็ตาม สถาบันอุดมศึกษาจะสามารถตอบสนองและ เป็นกลไกของรัฐ เพื่อการพัฒนาประเทศให้บรรลุเป้าหมายได้” ทั้งนี้ให้แยกบทบาทของรัฐและสถาบันอุดมศึกษาไว้ ดังต่อไปนี้

**บทบาทของรัฐ** รัฐมีอำนาจหน้าที่เป็นผู้กำกับดูแลระบบอุดมศึกษา (Regulator) โดยใช้กลไกเชิงนโยบายและมาตรฐาน อุดมศึกษาที่แสดงถึงความคาดหวังของรัฐที่มีต่อสถาบัน อุดมศึกษาในการปฏิบัติตามอำนาจหน้าที่ให้สอดคล้อง กับความต้องการในการพัฒนาประเทศ ให้การสนับสนุน ทรัพยากรโดยวิธีการที่เหมาะสมและเพียงพอต่อการ ดำเนินงานตามนโยบายของรัฐอย่างมีประสิทธิภาพ และ การติดตาม ตรวจสอบประเมินผลโดยเน้นผลิตภาพ และ ผลสัมฤทธิ์มิใช่กระบวนการ เพื่อให้ได้ข้อมูล ข้อเท็จจริง ที่แสดงให้เห็นความสำเร็จของการใช้กลไกเชิงนโยบาย และมาตรฐานอุดมศึกษา ซึ่งจะเป็นข้อมูลย้อนกลับไปสู่ กลไกเชิงนโยบายและการสนับสนุนทรัพยากรต่อไป

**บทบาทของสถาบันอุดมศึกษา** สถาบันอุดมศึกษามีอิสระในการบริหารกิจการ ภายในของสถาบันตามที่กฎหมายกำหนด ภายใต้ การกำกับของสภาสถาบันอุดมศึกษา รวมทั้งความรับผิดชอบ ต่อผลการดำเนินงานตามกรอบนโยบายและงบประมาณ ที่ได้รับสนับสนุนจากภาครัฐ โดยกำหนดแผนเพื่อการเปลี่ยนแปลง (Blueprint for Changes) เป็นการเปลี่ยนแปลงเชิงระบบ ทั้งนี้ เพื่อให้ ระบบอุดมศึกษาใหม่ (New Higher Education System) สามารถดำเนินการได้อย่างมีประสิทธิภาพและ บรรลุเป้าหมายตามยุทธศาสตร์ที่กำหนด ซึ่งแผนดังกล่าวมีการกำหนดประเด็นหลักเชิงนโยบายทั้งในส่วนของ

**ผลลัพธ์ของระบบอุดมศึกษาใหม่ที่พึงประสงค์ (H.E. Outcomes)** ประกอบด้วย

* 1. โอกาสการเข้าถึงอุดมศึกษาและความเป็นธรรม (Accessibility and Equity)
	2. สมรรถนะของบัณฑิต (Graduate Competencies)
	3. การวิจัย นวัตกรรมและการถ่ายทอดเทคโนโลยี (Research Innovation and Technology Transfer)

และในส่วนของประเด็น**ระบบการขับเคลื่อนอุดมศึกษา(H.E. Driving System)** ที่เป็นบทบาทของผู้กำหนดและ กำกับนโยบาย (Regulators) จะต้องเป็นผู้ริเริ่มดำเนินการ ทั้งการสื่อสารนโยบายให้สังคมเกิดความเข้าใจและการเป็น ผู้นำในการปรับเปลี่ยนระบบต่าง ๆ ที่กำลังขับเคลื่อนการอุดมศึกษาของประเทศ ประกอบด้วย

* 1. การสร้างเสริมบุคลากรคุณภาพสูง (Concentration of Talents)
	2. การบริหารและธรรมาภิบาล (Management and Good Governances)
	3. ความมั่นคงทางการเงินในระบบอุดมศึกษา (Financial Security)
	4. ภาคีภาครัฐ ภาคเอกชนและภาคชุมชน (Public Private Community Partnership)
	5. อุดมศึกษาดิจิทัล (Digital Higher Education) ซึ่งสามารถสรุปได้ดังภาพประกอบต่อไปนี้

**ภาพประกอบ :** **กรอบแนวคิดในการสังเคราะห์ข้อเสนอเชิงนโยบายมหาวิทยาลัยราชภัฏนครสวรรค์**

สรุปข้อเสนอแนะเชิงนโยบายเพื่อทบทวนยุทธศาสตร์ของมหาวิทยาลัยราชภัฏนครสวรรค์ แบ่งออกได้ดังต่อไปนี้

**ระบบการขับเคลื่อนอุดมศึกษา(H.E. Driving System)**

1. **การสร้างเสริมบุคลากรคุณภาพสูง (Concentration of Talents)** มีรายละเอียดดังนี้
	1. มหาวิทยาลัยควรเอาใส่ใจบุคลากรให้มากขึ้น /การสร้างขวัญกำลังใจของบุคลากร
	2. การสร้างจิตสำนึกให้กับครูอาจารย์ /การปลูกฝังคุณธรรมจริยธรรมและการอยู่ร่วมกัน
	3. การพัฒนาสมรรถภาพของอาจารย์ให้ตอบสนองต่อการเปลี่ยนแปลงในยุคปัจจุบัน/การพัฒนาทักษะ

ภาษาอังกฤษของอาจารย์

* 1. การปรับกฎเกณฑ์พื้นฐานเรื่องภาระงานและการวิจัยของอาจารย์
	2. การปลูกฝังให้บุคลากรของมหาวิทยาลัยมีความรักและผูกพันกับองค์กร เป็นปัจจัยหนึ่งที่สำคัญใน

การพัฒนาองค์กรให้มีความเจริญก้าวหน้าได้

* 1. ยุทธศาสตร์ของมหาวิทยาลัยจะสำเร็จได้ สิ่งสำคัญคือการพัฒนาทรัพยากรมนุษย์ว่าควรทำอย่างไรให้บุคลากรในมหาวิทยาลัยมีการพัฒนา เช่น การฝึกอบรม การพัฒนาคุณภาพอาจารย์ เกณฑ์การรับคนเข้าทำงาน การพัฒนากำลังใจให้พนักงาน ความเจริญก้าวหน้าในหน้าที่การงาน มหาวิทยาลัยควรตระหนักในเรื่องนี้และบริหารจัดสรรงบประมาณในการจัดการให้เหมาะสม
	2. ควรจะต้องมีการกำหนดกฎ ระเบียบ เกณฑ์การปฏิบัติงานที่ตอบสนองกับอาจารย์และบุคลากรและขับเคลื่อนการพัฒนาและขับเคลื่อนการบริหารงาน เช่น การกำหนดภาระการสอน ที่สามารถจัดทำวิจัยควบคู่กับการต่อยอดการพัฒนามหาวิทยาลัยฯ ชุมชน และระดับจังหวัดต่อไป
1. **การบริหารและธรรมาภิบาล (Management and Good Governances)** มีรายละเอียดดังนี้
	1. การใช้หลักธรรมภิบาลในการบริหารจัดการ การขับเคลื่อนการบริหารจัดการที่เน้นความโปร่งใส
	2. พัฒนาระบบการบริหารจัดการทั้งระบบ กระจายงานไปที่คณะเท่าคณะมีศักยภาพจะทำได้/

การบริหารจัดการการเบิกจ่ายการเงินการคลัง

* 1. การบริหารจัดการและใช้ทรัพยากรที่มีอยู่ร่วมกันและใช้อย่างประหยัดคุ้มค่า
	2. การบริหารและใช้บุคลากรที่มีอยู่ให้เกิดประโยชน์สูงสุด
	3. การพัฒนาคุณภาพการเรียนการสอนของโรงเรียนสาธิต โดยให้อาจารย์จากทุกคณะลงไปช่วยจัด

การเรียนการสอน

* 1. การสื่อสารองค์กร ให้เป็นไปในทิศทางเดียวกันและเมีประสิทธิภาพ
	2. ปัจจัยสำคัญในการที่จะดำเนินการตามแผนยุทธศาสตร์มหาวิทยาลัยราชภัฏนครสวรรค์ได้หรือไม่นั้น

อยู่ที่ความตั้งใจของทุกภาคส่วนในมหาวิทยาลัย ต้องบริหารจัดการอย่างไรให้เกิดการปฏิบัติจริง

* 1. การประชาสัมพันธ์ให้ประชาชนบุคคลทั่วไป ทุกภาคส่วนได้รับรู้รับทราบถึงพระมหากรุณาธิคุณของพระบาทสมเด็จพระเจ้าอยู่หัวรัชกาลที่ 10 ว่าพระองค์สนพระทัยและทรงห่วงใยมหาวิทยาลัยราชภัฎ ทรงมอบพระบรมราโชบายด้านการศึกษาให้มหาวิทยาลัยราชภัฏ โดยมีเป้าหมายในการยกระดับการศึกษาและพัฒนาท้องถิ่นในท้องที่ตนให้เป็นเอกลักษณ์ โดยมหาวิทยาลัยราชภัฏนครสวรรค์ได้รับการจัดสรรงบประมาณเท่าไร และมีโครงการจะดำเนินการอย่างไรบ้าง
	2. การยกระดับคุณภาพการศึกษา อยู่ที่บุคลากรของมหาวิทยาลัยโดยการนำของคณะผู้บริหารต้องร่วมมือกัน
	3. แผนยุทธศาสตร์ของมหาวิทยาลัยราชภัฏนครสวรรค์ควรมีแผนในการพัฒนาโรงเรียนสาธิต

มหาวิทยาลัยราชภัฏนครสวรรค์ด้วย

* 1. หน่วยงานหรือแต่ละภาคส่วนของเครือข่าย ต้องหาจุดที่ร่วมกันได้ซึ่งแต่ละหน่วยงานย่อมมีภารกิจบทบาทหน้าที่ ตามกฎหมาย ตามวัตถุประสงค์ที่แตกต่างกัน ดังนั้น การหาจุดร่วมกันจึงมีความสำคัญ ที่จะนำไปสู่ ความสำเร็จของงาน เช่น มหาวิทยาลัยมีหน้าที่ผลิตบัณฑิตตามที่ต้องการของตลาดและให้มีคุณลักษณะอันพึง ประสงค์ของผู้จ้าง ภาคเอกชนก็ให้โจทย์สิ่งที่เอกชนต้องการคุณลักษณะของบัณฑิต ชุมชนท้องถิ่นก็ให้โจทย์ ปัญหาที่ต้องการให้อาจารย์ เพื่อนำไปตั้งหัวข้อวิทยานิพนธ์ หรือโครงงานของนักศึกษา เป็นต้น
	2. มีข้อเสนอแนะสิ่งที่ต้องตระหนักกับการกำหนดมาตรการหรือแนวทางของสภาพที่พึงประสงค์ของมหาวิทยาลัยในอนาคต ควรต้องร่วมกันหารือกำหนดแนวทาง มาตรการ ทิศทางของสภาพที่พึงประสงค์ ทั้งการดำเนินการ Smart University หรือ แนวทางการพัฒนาจังหวัด อัจฉริยะ ควรต้องดำเนินการให้เป็นรูปธรรม โดยต้องหาวิธีดำเนินการที่ชัดเจน รวมถึงเรื่องการจัดสรรงบประมาณที่เกี่ยวข้อง การบริหารงาน การพัฒนามหาวิทยาลัยฯ จะมีแผนการพัฒนาอย่างไรให้สอดคล้อง กับชุมชน และจังหวัด จะใช้และหารายได้จากทรัพยากรของมหาวิทยาลัยฯ ที่มีไปสนับสนุนต่อการพัฒนา ระดับจังหวัดได้อย่างไร เช่น การสนับสนุนเรื่องกำลังคน เทคโนโลยี ผลงานวิจัย หรือการใช้สถานที่หรืออาคาร ศูนย์ประชุมต่างๆ
	3. การเตรียมปรับแผนยุทธศาสตร์หลังจากที่มหาวิทยาลัยฯ เปลี่ยนสังกัดกระทรวง ควรกำหนดแผนยุทธศาสตร์ให้ชัดเจนในการเตรียมความพร้อมของมหาวิทยาลัยฯ เพื่อออกนอกระบบซึ่งจะเกิดขึ้นในระยะเวลาสามปี รวมถึงการจัดหารายได้ภายหลังออกนอกระบบการกำหนดแนวทางพัฒนาพื้นที่ย่านมัทรีเป็นมหาวิทยาลัยสีเขียว ซึ่งมีความสำคัญควบคู่กับการเป็น Smart University จึงควรดำเนินการควบคู่กัน
	4. มหาวิทยาลัยฯ มีแนวทางจะดำเนินการเรื่อง Smart University ขอให้กำหนดแนวทางชัดเจนว่า

จะดำเนินการเรื่องใดให้เด่นชัด ด้านบุคลากร นักศึกษา หรือการบริหารงาน เพื่อร่วมกัน หารือและจะได้ดำเนินการไปทิศทางเดียวกัน

* 1. กำหนดแนวทาง แผนงาน ให้มีการพัฒนาในอนาคต มหาวิทยาลัยควรตระหนักในการใช้ทรัพยากรที่มี เช่น 1) การกำหนดนโยบายหรือแผนการใช้งบประมาณที่เกิดประโยชน์และคุ้มค่ากับรายจ่ายที่จำเป็น 2) แนวปฏิบัติเกี่ยวกับการใช้งบประมาณการเบิก-จ่าย ควรกำหนดให้เกิดความคล่องตัวมากขึ้น แต่ต้องถูกต้องตามความจำเป็น เช่นการพิจารณาให้ผู้บริหารหรือบุคลากรไปราชการอบรม สัมมนา ต้องพิจารณาว่าตรงตามศาสตร์และเกิดประโยชน์ต่อหน่วยงานด้วย จะเห็นว่าการใช้งบประมาณอย่างมีประสิทธิภาพถือเป็นส่วนสำคัญในการกำหนดแนวทางการพัฒนามหาวิทยาลัยฯ ด้วย
	2. การจะพัฒนาองค์กรด้านต่าง ๆ เพื่อเป็น Smart university ซึ่งมีมาตรฐานเป็นเกณฑ์ด้านต่าง ๆ ที่มหาวิทยาลัยฯ จะกำหนดเป็นเป้าหมายขององค์กร ซึ่งเดิมมหาวิทยาลัยฯ ได้มีมาตรฐาน KPI เป็นตัวกำหนด สำหรับปัจจุบันได้มีการพัฒนามาตรฐานใหม่เป็นตัวช่วยสร้างกระบวนการทำงานที่ชัดเจนและวัดผลได้ คือ Objective & Key result (OKR) เป็นวิธีการตั้งเป้าหมายให้กับแต่ละคน โดยเป้าหมายของทุก ๆ คนจะสอดคล้องกันทั้งองค์กร ซึ่งจะนำไปช่วยกำหนดในการดำเนินการ Smart University เพื่อให้มีแนวทางเดียวกัน
1. **ความมั่นคงทางการเงินในระบบอุดมศึกษา (Financial Security)** มีรายละเอียดดังนี้
	1. การแสวงหาผลประโยชน์หรือการจัดการทรัพย์สินของมหาวิทยาลัยให้เกิดประโยชน์
	2. ควรเร่งดำเนินการจัดหาแนวทางในการพัฒนาและสงวนที่ดินต่าง ๆ โดยกันแนวเขตไว้เพื่อป้องการการรุกล้ำของพื้นที่ เช่น พื้นที่ดินสาธารณประโยชน์ “ทุ่งเขาพระ” อ.หนองบัว จ.นครสวรรค์ เพื่อให้มหาวิทยาลัยสามารถใช้ประโยชน์พื้นที่อย่างเต็มประสิทธิภาพ โดยใช้ในการจัดทำโครงการเพื่อการเรียนรู้ของนักศึกษาหรือเป็นแหล่งหารายได้ให้กับมหาวิทยาลัย
	3. ใช้ประโยชน์กับสถานที่ในมหาวิทยาลัยให้คุ้มค่า เพื่อเป็นการหารายได้ให้กับมหาวิทยาลัย เช่น

การให้เอกชนเข้ามาเช่าพื้นที่ประกอบการควรให้มหาวิทยาลัย ครูอาจารย์และนักศึกษาได้มีส่วนร่วมในการบริหารจัดการ

* 1. มีข้อเสนอแนะในการกำหนดแนวทาง มาตรทางในการพัฒนาพื้นที่การเรียนการสอนที่ย่านมัทรี อาจต้องมี
	2. แผนการพัฒนาสนับสนุนในการใช้พื้นที่ทำประโยชน์และหารรายได้เพิ่มขึ้น ให้ทุกหน่วยงานได้เล็งเห็น

ความสำคัญในการขยายพื้นที่การเรียนการสอน และมีบทบาทในการร่วมกำหนดนโยบายในการบริหารจัดการที่ดี

ทั้งสิ่งอำนวยความสะดวกและงบประมาณในการพัฒนา

1. **ภาคีภาครัฐ ภาคเอกชนและภาคชุมชน (Public Private Community Partnership)** มีรายละเอียดดังนี้

 4.1 ควรมีส่วนร่วมกับองค์กรปกครองส่วนท้องถิ่นในส่วนของการจัดทำแผนการศึกษาที่สอดคล้องกับเจตนารมณ์และนโยบายของกฎบัตรนครสวรรค์ ที่เป็นเจตนารมณ์ร่วมของสังคมทั้งภาครัฐ เอกชน ประชาชน และทุกภาคส่วน เพื่อกำหนดอนาคตของเมือง ทั้งด้านเศรษฐกิจ สังคม และสิ่งแวดล้อม ทิศทางการพัฒนาเมือง การพัฒนาพื้นที่ และกลยุทธ์ในการขับเคลื่อนเพื่อการเปลี่ยนแปลงเมืองนครสวรรค์ไปสู่ความยั่งยืน

 4.2 สิ่งที่จะต้องเป็นพันธกิจหนึ่ง คือ “Public – Private – Community Engagement” การมีสหสัมพันธ์และร่วมมือเป็นเครือข่ายกันในความรับผิดชอบต่อชุมชนและท้องถิ่น เหตุผล : ทั้งนี้เพราะว่ากิจการงานใดๆ ที่เกี่ยวข้องกับการพัฒนาท้องถิ่นต้องถือเป็นความรับผิดชอบร่วมกัน ทุกภาคส่วนเป็นเจ้าของในกิจการงานนั้น จึงจะทำให้กิจการงานนั้นดำเนินการไปด้วยดีและสำเร็จได้ และผลของความสำเร็จนั้นก็ตกอยู่กับชุมชนและท้องถิ่นที่เครือข่ายเป็นส่วนหนึ่งของท้องถิ่น นั่นเอง

 4.3 ในช่วงแรกการดำเนินงานมหาวิทยาลัยต้องลงทุนและเฝ้าติดตาม หมั่นสื่อสารกับเครือข่าย เน้นกิจการที่ เปิดในออกนอกก่อน คือ กิจการใดในมหาวิทยาลัยที่เป็นประโยชน์ต่อสาธารณะ ซึ่งในอดีตเป็นการทำกัน เฉพาะภายในมหาวิทยาลัยก็ควรเปิดสู่ภายนอกบ้าง เช่น การสอบวิทยานิพนธ์นักศึกษาระดับบัณฑิตศึกษา ก็พิจารณาดูว่า หากหัวข้อเนื้อหาที่จะสอบ นั้นน่าจะเป็นประโยชน์สำหรับภาคเอกชน/อุตสาหกรรมประเภทใด หรือ หน่วยราชการ โรงเรียน ก็เชิญชวนให้มารับฟังด้วย (แต่ไม่มีสิทธิ์ถาม อนุญาตให้มารับฟังข้อมูลอัน เป็นประโยชน์แก่การนำไปใช้งานได้) และมหาวิทยาลัยติดตั้งบอร์ดสำหรับติดเอกสาร หรือข้อมูลเชิงวิชาการ อันเป็นประโยชน์แก่สาธารณชน ในบริเวณที่สาธารณชนสามารถเข้าถึงได้ง่ายและสะดวก

 4.4 มหาวิทยาลัยจัดเวทีสาธารณะการสนทนาเชิงวิชาการบ้าง หรือจัดสลับกับการแสดงคนตรี หรือการแสดงศิลปะพื้นเมืองของนักศึกษาบ้าง ในบางโอกาสที่เหมาะสมภายในมหาวิทยาลัย

 4.5 คณะกรรมการส่งเสริมกิจการของมหาวิทยาลัย น่าจะมีบทบาทสำคัญในการสร้างเครือข่ายและประสาน งานกับเครือข่ายให้กับมหาวิทยาลัย

**5. อุดมศึกษาดิจิทัล (Digital Higher Education)** มีรายละเอียดดังนี้

 5.1 เน้นกระบวนการเรียนจัดการเรียนการสอน ให้มีคุณภาพ รวมทั้งจัดบริบทต่างๆให้เอื้อต่อคุณภาพการจัดการศึกษา เช่น ห้องเรียน smart classroom การมีสื่ออุปกรณ์ที่ทันสมัย e-learning

 5.2 การปรับปรุงภูมิทัศน์/จุดดึงดูดให้นักศึกษามาศึกษาต่อรวมทั้งการเตรียมการของมหาวิทยาลัย Smart university/การสร้างสังคมแห่งการเรียนรู้

 5.3 ควรพัฒนาในส่วนของสภาพแวดล้อม ภูมิทัศน์ สิ่งก่อสร้างอาคารต่าง ๆ ถนนหนทางและบรรยากาศโดยรวมของมหาวิทยาลัยให้น่าอยู่น่าเรียนด้วย

 5.4 มหาวิทยาลัยควรต้องเป็นศูนย์กลางในการสร้างเครือข่ายความรับผิดชอบร่วมกันในการสร้างสรรค์ให้เกิดภารกิจสหสัมพันธ์ สร้างระบบการสื่อสารและประสานงานด้วยระบบเทคโนโลยีสารสนเทศ และทำให้ระบบ นี้มีสีสัน มีชีวิตชีวา ต่อเนื่องมีเรื่องราวทันสถานการณ์และเป็นสิ่งที่น่าสนใจ

 5.5 มีข้อเสนอแนะในการพัฒนาระบบสารสนเทศและเทคโนโลยี เนื่องจากแผนการพัฒนาต่างๆ

ในระดับประเทศจะมุ่งเน้นการพัฒนาระบบสารสนเทศเทคโนโลยีให้มีความทันสมัย รองรับการบริหารงานทุกองค์กร มหาวิทยาลัยฯ จึงควรมีแผนงานหรือแนวทางในการพัฒนาด้านเทคโนโลยี รวมถึงการจัดสรรงบประมาณรองรับการพัฒนาตามยุทธศาสตร์การพัฒนา โดยทุกหน่วยงานควรร่วมกันตระหนักและกำหนด

ทิศทางการขับเคลื่อนเทคโนโลยีไปแนวทางเดียวกัน

**ผลลัพธ์ของระบบอุดมศึกษาใหม่ที่พึงประสงค์ (H.E. Outcomes)**

* 1. **โอกาสการเข้าถึงอุดมศึกษาและความเป็นธรรม (Accessibility and Equity)** มีรายละเอียดดังนี้

 1.1 การส่งเสริมการศึกษาของเด็กนักศึกษา เช่น การมอบทุนการศึกษาเป็นสิ่งหนึ่งที่ช่วยให้นักศึกษาเรียนจบมีการมีงานทำได้ เป็นสิ่งที่ดีที่มหาวิทยาลัยควรให้ความสำคัญและช่วยเหลือในเรื่องนี้ โดยการนำทรัพยากรที่มหาวิทยาลัยมีอยู่แล้วให้เกิดประโยชน์ ทำให้มีมูลค่าหารายได้เข้ามหาวิทยาลัยอย่างเป็นกิจจะลักษณะ

**2. สมรรถนะของบัณฑิต (Graduate Competencies)** มีรายละเอียดดังนี้

 2.1 การเพิ่มหลักสูตรใหม่ทันสมัยและตอบสนองต่อพื้นที่ และเพื่อการเพิ่มจำนวนนักศึกษา

 2.2 การใช้เทคโนโลยีในการจัดการเรียนการสอน/การพัฒนาคุณภาพของนักศึกษา/ห้องเรียนทันสมัยมีสื่ออุปกรณ์พร้อม

 2.3 การพัฒนาคุณภาพและการให้บริการของกองพัฒนานักศึกษาให้มีประสิทธิภาพและเพียงพอต่อการให้บริการ

2.4 ควรมุ่งเน้นแนวทางในการพัฒนาเพื่อยกระดับการศึกษาด้านสร้างบุคลากรครูของมหาวิทยาลัยราชภัฏ

นครสวรรค์ ให้มีคุณภาพสูงขึ้นหรือเทียบเท่ากับมหาวิทยาลัยราชภัฏ ทั้ง 38 แห่ง

 2.5 ควรมีแผนในการดำเนินการปลูกฝังและสร้างคนให้เป็นคนดีมีคุณธรรมและจริยธรรม ซื่อสัตย์สุจริต มีวินัย มีจิตอาสา เกื้อกูลโอบอ้อมอารี ให้เป็นรูปธรรมชัดเจน การผลิตครูให้มีประสิทธิภาพ ต้องมีพื้นฐานจิตใจที่ดีมีความรักศรัทธาในอาชีพ และสามารถสอนคนอื่นให้เป็นคนดีได้ ตนเองต้องเป็นแบบอย่างที่ดีก่อน

 2.6 มุ่งเน้นและพัฒนาทักษะความรู้ความสามารถทางด้าน IT ให้กับนักศึกษา เพื่อมีความรู้ความสามารถในการแข่งขันในตลาดแรงงาน ด้วยปัจจุบันเรื่องของการใช้ IT ทั้งหลายเป็นสิ่งจำเป็นที่นักศึกษาต้องเรียนรู้และนำมาใช้ในการทำงาน

 2.7 ศึกษาวิถีชีวิตและแนวโน้มของการพัฒนาในท้องถิ่น ว่ามีทิศทางเป็นอย่างไร และผลิตบุคลากรให้มีทักษะและความเชี่ยวชาญตรงกับความต้องการและตอบสนองกับแผนการพัฒนาท้องถิ่นในอาชีพอื่น ๆ ด้วย

 2.8 มหาวิทยาลัยควรปลูกฝังให้นักศึกษาที่จบการศึกษาจากมหาวิทยาลัยราชภัฏนครสวรรค์ มีความรู้ความเข้าใจในเรื่องที่จะเป็นกระแสต่อไปในอนาคต เช่น สิทธิมนุษยชน ธรรมชาติและสิ่งแวดล้อม การดูแลรักษาสุขภาพ สังคมผู้สูงอายุ และเศรษฐกิจพอเพียง โดยมีพื้นที่ให้นักศึกษาได้แสดงออกในบทบาทของการมีจิตอาสา เพื่อพัฒนาจิตใจให้เป็นคนดีมีคุณธรรมตามแผนยุทธศาสตร์ของมหาวิทยาลัยให้เป็นรูปธรรม

 2.9 ข้อเสนอแนะเนื่องจากนโยบายสำคัญของประเทศ หรือหน่วยงานต่างๆ ทุกภาคส่วนเน้นในเรื่องการส่งเสริมศิลปวัฒนธรรม เพื่อส่งเสริมสอดแทรกคุณธรรมจริยธรรมให้กับบุคลากรในสังกัด รวมถึงสถานศึกษาได้มีการกำหนดการสอนเนื้อหาในการส่งเสริมศีลธรรมให้กับนักเรียน นักศึกษา ดังนั้นการจัดทำแผนยุทธศาสตร์ของมหาวิทยาลัยฯ ควรต้องมีสาระสำคัญในการส่งเสริม สนับสนุนศิลปะและวัฒนธรรม ควบคู่ไปกับการพัฒนาที่ก้าวหน้าในยุคปัจจุบัน

**3. การวิจัย นวัตกรรมและการถ่ายทอดเทคโนโลยี (Research Innovation and Technology Transfer)**

 มีรายละเอียดดังนี้

3.1 สนับสนุนการวิจัยทุกรูปแบบเพื่อการแสวงหารายได้

3.2 มหาวิทยาลัยจะมีภาพลักษณ์และมีชื่อเสียงที่ดี ต้องมีงานวิจัยที่ดีด้วย งานวิจัยที่มีประโยชน์และ

ตอบสนองต่อท้องถิ่นทำให้ภาพรวมของมหาวิทยาลัยดูดีขึ้น

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*